|  |
| --- |
| 1. **Problemes que es presten a solucionar amb la iniciativa**   En el moment actual, el rescabalament dels costos de l’assistència sanitària als centres de l’Institut Català de la Salut quan existeix un tercer responsable d’assumir-los, està regulat per l’Ordre de preus públics de l’any 2012, que va ser actualitzada en l’any 2013.  L’evolució tant de les prestacions assistencials com de l’estructura de costos sanitaris fan que l’Ordre vigent no respongui adequadament a la situació actual dels centres de l’esmentat Institut. |
| 1. **Els objectius de la iniciativa** |
| La iniciativa pretén regular la fixació dels imports dels preus públics que aplica l’Institut Català de la Salut per l’assistència sanitària el pagament de la qual s’ha de reclamar als tercers obligats al pagament, amb el doble objectiu de:   * garantir la sostenibilitat econòmica del sistema públic de salut, i * garantir el rescabalament equitatiu dels costos d’assistència que el sistema públic de salut ofereix a tercers obligats al pagament. |
| 1. **Les possibles solucions alternatives regulatòries i no regulatòries** |
| Davant la situació descrita en l’apartat 1 d’aquesta memòria, les alternatives existents serien:  a) L’opció de “no fer res” o mantenir la situació actual, que comporta:   * Mantenir els imports dels preus públics relatius als serveis que aplica l’Institut Català de la Salut a tercers obligats al pagament. * No actualitzar l’activitat de les diferents línies assistencials i noves prestacions sanitàries, proves diagnòstiques o tractaments que ofereix l’Institut Català de la Salut. * Aplicar l’Ordre SLT/42/2012, de 24 de febrer, per la qual es regulen els supòsits i conceptes facturables i s’aproven els preus públics corresponents als serveis que presta l’Institut, actualitzada mitjançant la Resolució SLT/353/2013, de 13 de febrer, sobre la revisió de preus públics corresponents als serveis sanitaris que presta l’Institut Català de la Salut.   b) L’opció proposada, que comporta:   * Actualitzar els imports dels preus públics relatius als serveis que aplica l’Institut Català de la Salut a tercers obligats al pagament. * Actualitzar l’activitat de les diferents línies assistencials amb la incorporació dels conceptes facturables i els seus corresponents preus públics que no estaven inclosos a l’Ordre SLT/42/2012 i afegir les noves prestacions sanitàries, proves diagnòstiques o tractaments que no estiguin inclosos a la llista de preus de l’Ordre.   L’instrument normatiu que articula aquesta opció és una norma de rang reglamentari (ordre) que substitueixi la norma actual.  c) L’opció alternativa, que comporta:   * Actualitzar els imports dels preus públics relatius als serveis que aplica l’Institut Català de la Salut a tercers obligats al pagament. * No actualitzar l’activitat de les diferents línies assistencials i noves prestacions sanitàries, proves diagnòstiques o tractaments que ofereix l’Institut Català de la Salut. * Aplicar l’Ordre SLT/42/2012, de 24 de febrer, per la qual es regulen els supòsits i conceptes facturables i s’aproven els preus públics corresponents als serveis que presta l’Institut Català de la Salut, actualitzada mitjançant la Resolució SLT/353/2013, de 13 de febrer, sobre la revisió de preus públics corresponents als serveis sanitaris que presta l’Institut Català de la Salut.   L’instrument normatiu que articula aquesta opció és una resolució de la persona titular de la Direcció Gerència de l’institut Català de la Salut.  Aquesta solució permetria actualitzar els imports dels serveis actualment previstos a l’Ordre esmentada però no permetria incorporar-ne de nous amb els seus corresponents imports, cosa que no permetria cobrar-los a tercers, i per això s’ha desestimat. |
| 1. **Necessitats i oportunitat de l’aprovació de la norma** |
| * 1. **Impacte sobre l’Administració de la Generalitat (l’organització, el personal i el pressupost)**   L’opció de no fer res implica no recollir la totalitat de l’activitat de les diferents línies assistencials i aplicar preus no actualitzats que no s’adeqüen a les despeses reals actualitzades d’aquests serveis, cosa que comporta que no es pugui rescabalar la totalitat del cost efectiu dels serveis prestats.  L’opció d’aprovar una nova ordre implica recollir la totalitat de l’activitat de les diferents línies assistencials a preus actualitzats l’any 2019. D’aquesta manera, la proposta de preus públics adequa els preus a les despeses reals actualitzades d’aquests serveis. Això comporta que es millorin els ingressos, ja que els costos efectius actuals són generalment superiors als aprovats el 2013 i perquè es facilita la facturació de nous conceptes. Aquesta millora d’ingressos s’ha de determinar amb exactitud a la Memòria d’avaluació, en cas que aquesta sigui l’opció escollida.   * 1. **Impacte sobre les administracions locals (l’organització, el personal i el pressupost) i, en particular, sobre el règim especial del municipi de Barcelona**   L’opció escollida regula una competència pròpia de la Generalitat, de manera que no afecta l’organització, el personal ni el pressupost de les administracions locals, encara que les administracions locals poden conservar determinades competències concurrents en matèria de serveis sanitaris.  La Carta municipal de Barcelona, aprovada per la Llei 22/1998, de 30 de desembre, en l’article 103, apartat quart, estableix que es considera una àrea d’actuació de l’Ajuntament de Barcelona, en relació amb la sanitat, “la participació en la planificació, la gestió i l’avaluació dels centres, serveis i establiments instal·lats a la ciutat dependents del Servei Català de la Salut o de l’organisme que desenvolupi les mateixes funcions”. Entenem que l’objecte d’aquesta possible regulació no afecta les seves competències.   * 1. **Impacte sobre les mesures d’intervenció administrativa. Simplificació i reducció de les càrregues administratives**   L’opció de no fer res no s’ha detectat que pugui comportar cap càrrega administrativa.  L’opció d’aprovar una nova ordre no s’ha detectat que pugui comportar cap càrrega administrativa significativa.   * 1. **Impacte sobre l’ordenament jurídic vigent**   L’annex lX del Reial decret 1030/2006, de 15 de setembre, pel qual s’estableix la cartera de serveis comuns del Sistema Nacional de Salut i el procediment per a la seva actualització, regula l’assistència sanitària el pagament de la qual s’ha de reclamar als tercers obligats al pagament.  El text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, regula el procediment per a l’establiment dels preus públics.  L’opció proposada comporta la derogació de l’Ordre SLT/42/2012, de 24 de febrer, per la qual es regulen els supòsits i conceptes facturables i s’aproven els preus públics corresponents als serveis que presta l’Institut Català de la Salut.   * 1. **Identificació i valoració dels principals impactes econòmics, socials i ambientals**   L’opció de no fer res implica no recollir la totalitat de l’activitat de les diferents línies assistencials i aplicar preus no actualitzats, de manera que els ingressos del sistema no s’adequarien a les despeses reals actualitzades d’aquests serveis.  No es considera cap impacte ambiental. Pel que fa a l’impacte social, s’ha de tenir en compte que la pèrdua d’uns ingressos possibles (per actualització de preus i inclusió de nous serveis que puguin ser objecte de facturació) suposa que indirectament no es puguin revertir en la millora de les prestacions en general, amb el corresponent impacte social negatiu.  L’opció d’aprovar una nova ordre implica recollir la totalitat de l’activitat de les diferents línies assistencials a preus actualitzats l’any 2019. D’aquesta manera, la proposta de preus públics millora els ingressos del sistema i els adequa a les despeses reals actualitzades d’aquests serveis.  No es considera cap impacte ambiental. Pel que fa a l’impacte social, s’ha de tenir en compte que una millora en els ingressos (per actualització de preus i inclusió de nous serveis que puguin ser objecte de facturació) suposa que indirectament es puguin millorar les prestacions en general, amb el corresponent impacte social positiu.   * 1. **Raons que justifiquen que sigui l’alternativa preferida entre les opcions possibles**   Les raons que justifiquen l’opció proposada entre totes les possibles és recollir la totalitat de l’activitat de les diferents línies assistencials a preus actualitzats l’any 2019. D’aquesta manera, la proposta de preus públics adequa els preus a les despeses reals actualitzades dels serveis assistencials. Una altra raó és que les noves prestacions sanitàries, proves diagnòstiques o tractaments que no estiguin inclosos al llistat de preus de l’Ordre es puguin facturar a preu de cost. |